Bislama ([bislaˈma]), ook Bichelamar, Bêche-de-mer of Beach-la-Mar genoem, is 'n Kreooltaal wat saam met Engels en Frans die amptelike tale van die eilandnasie Vanuatu vorm. Dit is 'n vereenvoudigde weergawe van die Indo-Europese taal Engels, maar het ook baie leenwoorde van Frans en Melanesiese tale oorgeneem. Die teks van Vanuatu se volkslied, Yumi, Yumi, Yumi, is in Bislama. Bislama het sowat 10 000 moedertaalsprekers, terwyl 200 000 mense dit as 'n tweede taal praat. Bislama is die mees verspreide taal van Vanuatu en dien as 'n lingua franca. Dit is verwant aan Tok Pisin, een van die drie amptelike tale van Papoea-Nieu-Guinee. Daarbenewens word Bislama in die aangrensende Franse oorsese gebied Nieu-Kaledonië gepraat. "Ethnologue: Languages of the World, Seventeenth edition, Bislama" (in Engels). Ethnologue. Geargiveer vanaf die oorspronklike op 6 Junie 2019. Besoek op 11 Februarie 2018. Wikimedia Commons het meer media in die kategorie Bislama. Wikiwoordeboek het 'n inskrywing vir bislama. Sien gerus Wikipedia se uitgawe in Bislama